Astfel, potrivit Ministerului Educatiei, la simularea EN VIII, 74.690 de elevi au obtinut medii mai mari sau egale cu 5, ceea ce reprezinta 47 la suta dintre elevii prezenti, procent usor inferior celui inregistrat anul trecut (51,47 la suta).

Pe transe de medii, se inregistreaza urmatoarea situatie statistica: 22.554 de medii intre 5 si 5,99, 20.371 de medii intre 6 si 6,99, 15.805 medii intre 7 si 7,99, 10.968 de medii intre 8 si 8,99, 4.944 de medii intre 9 si 9,99, respectiv 48 de medii de 10. Procente semnificative (peste 60 la suta) ale mediilor mai mari sau egale cu 5 s-au consemnat in judetul Cluj (60,2 la suta) si in Capitala (64,7 la suta).





In ceea ce priveste disciplinele de examen, procentul notelor mai mari sau egale cu 5 a fost de 63,1 la suta la Limba si literatura romana, respectiv de 33,1 la suta la Matematica. La proba de Limba si literatura materna, 82,6 la suta din elevii prezenti au primit note peste 5.





Ratele de participare pe discipline au fost urmatoarele: 99,5 la suta (170.232 de elevi dintr-un total de 171.017 elevi de clasa a VIII-a) la Limba si literatura romana, 97,7 la suta (10.081 elevi) la Limba si literatura materna si 99,4 la suta (170.056 de elevi) la Matematica.





Notele pot fi trecute in catalog doar la solicitarea scrisa a elevului. Reamintim ca obiectivele simularii sunt familiarizarea elevilor cu rigorile pe care le presupune acest examen, respectiv stabilirea si constientizarea nivelului real de pregatire in vederea optimizarii performantelor.